Diari Oficial de la Generalitat Valenciana


Sumari del DOGV 7176, del 19-12-2013 (2013/12074)

RESOLUCIÓ de 19 de novembre de 2013, del director general de Treball, Cooperativisme i Economia Social, actuant per delegació del conseller d'Economia, Indústria, Turisme i Ocupació, per la qual s'acorda ampliar el termini de justificació de les ajudes destinades a la promoció foment i difusió de l'economia social convocades per a l'exercici 2013.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7176

Data del DOGV
:   19-12-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/12069


Data del document
:   19-11-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * ajuda pública

RESOLUCIÓ de 19 de novembre de 2013, del director general de Treball, Cooperativisme i Economia Social, actuant per delegació del conseller d'Economia, Indústria, Turisme i Ocupació, per la qual s'acorda ampliar el termini de justificació de les ajudes destinades a la promoció foment i difusió de l'economia social convocades per a l'exercici 2013. [2013/12402]  
Vista l'Orde 24/2010, de 4 de juny de 2010, de la Conselleria d'Economia, Hisenda i Ocupació, per la qual s'aproven les bases reguladores per a la concessió d'ajudes destinades a la promoció, foment i difusió de l'economia social a la Comunitat Valenciana, la base 10.5 de la qual establix que, en cap cas, no s'admetran justificants presentats després de l'últim dia hàbil de la segona desena del mes de novembre.  
  
Vist que l'orde esmentada preveu també que, amb caràcter excepcional, l'òrgan gestor podrà ampliar el termini o concedir-lo per a correccions, en els termes establits en la Llei General de Subvencions i les seues normes de desplegament, sempre que el retard obeïsca a causes degudament justificades en l'expedient i no imputables al beneficiari de la subvenció.  
Vist que, a data 15 de novembre de 2013, no s'ha notificat als sol·licitants les resolucions de concessió de les ajudes per a formació, foment i difusió de l'economia social en les seues diverses modalitats d'ajudes: ajudes per a fer front als gastos generals i de funcionament en què incórreguen les entitats associatives o legalment representatives de les cooperatives, societats laborals o mutualitats de previsió social, portar a efecte activitats de formació, foment i difusió de l'economia social i implementar i/o mantindre xarxes especialitzades d'informació en matèries pròpies o relacionades amb les empreses d'economia social, per causes justificades i no imputables als beneficiaris de subvencions.   
  
Atés que, en la base 10.5 de l'Orde 24/2010, es fa expressa previsió per a poder ampliar el termini de justificació o concedir-lo per a correccions de justificacions defectuoses, en els termes establits en la Llei General de Subvencions i les seues normes de desplegament, sempre que el retard obeïsca a causes degudament justificades en l'expedient i no imputables al beneficiari de la subvenció.  
Atenent a la competència per a resoldre el present expedient, actuant en exercici de la delegació establida en la base 6 de les reguladores d'estes ajudes, aprovades per Orde 24/2010, de 4 de juny (DOCV 6294, de 22 de juny), i de conformitat amb el que establix la base 10.5 de la mateixa orde, resolc:  
Ampliar el termini de justificació de les ajudes destinades a la formació, foment i difusió de l'economia social convocades per a l'exercici 2013, que passa a finalitzar el pròxim 30 de desembre de 2013.   
  
València, 19 de novembre de 2013.- El conseller d'Economia, Indústria, Turisme i Ocupació, p. d. (Orde de 4 de juny de 2010, DOCV núm. 6294 de 22 de juny), el director general de Treball, Cooperativisme i Economia Social: Rafael Miró Pascual.